Η εξάρτηση των κηδεμόνων, η συνειδητότητα συνεπειών και η διαμόρφωση σχέσεων των ανηλίκων στη μετέπειτα ζωή τους
Creators: name: Σακκοπούλου, Άννα Σταύρου
Publisher: name: Aristotle University of Thessaloniki
Year: 2023
Subjects: Παιδιά εξαρτημένων κηδεμόνων
Συνειδητότητα
Τραύμα
Διαπροσωπικές σχέσεις
Children of addicted parents
Awareness
Trauma
Interpersonal relationships

description: Η παρούσα μεταπτυχιακή εργασία εκπονήθηκε στο πλαίσιο του μεταπτυχιακού προγράμματος σπουδών «Ποινικό Δίκαιο και Εξαρτήσεις», με στόχο να αναδείξει τα βιώματα των ενήλικων πλέον ατόμων που είχαν τουλάχιστον έναν κηδεμόνα κατά την παιδική τους ηλικία, εξαρτημένο από τη χρήση αλκοόλ, ψυχοτρόπων ουσιών ή/και τυχερών παιγνίων. Η έρευνα στοχεύει στην εις βάθος κατανόηση των βιωμάτων τους αλλά και στη διερεύνηση των τρόπων με τους οποίους μαθαίνουν, μέσα στο οικογενειακό τους πλαίσιο, να συσχετίζονται και να συνδέονται με σημαντικούς άλλους. Για την επίτευξη αυτού του σκοπού αξιοποιήθηκε μικτή μέθοδος σχεδιασμού, δηλαδή ποσοτική και μετέπειτα ποιοτική έρευνα. Για την προσέλκυση των υποκειμένων της έρευνας αξιοποιήθηκε η μέθοδος της χιονοστιβάδας μέσω της ανακοίνωσης της διεξαγωγής της στο διαδίκτυο. Μέσω της μεθόδου αυτής προσεγγίστηκαν 60 άτομα που είχαν ανατραφεί από εξαρτημένους κηδεμόνες, τα οποία συμπλήρωσαν αυτοχορηγούμενα ερωτηματολόγια μέσω Google Forms. Ζητήθηκε από όλους/ες τους/τις συμμετέχοντες/ουσες να δηλώσουν εάν θα επιθυμούσαν να δώσουν προσωπική συνέντευξη. Μέσω αυτής της διαδικασίας δώδεκα (12) άτομα δήλωσαν τη διαθεσιμότητά τους και με αυτά πραγματοποιήθηκαν εις βάθος ημιδομημένες συνεντεύξεις, οι οποίες αναλύθηκαν με την μέθοδο της θεματικής ανάλυσης. Τα ευρήματα της ποσοτικής έρευνας δείχνουν μια δυσλειτουργία στις οικογένειες που ενυπάρχει η εξάρτηση η οποία επηρεάζει τους ανηλίκους και στη μετέπειτα ζωή τους, ενώ τα ευρήματα της ποιοτικής έρευνας τονίζουν την αντιστροφή ρόλων της οικογένειας, τα τραύματα των ανηλίκων και τις δυσκολίες στην σχέση τους με τον Εαυτό και τους άλλους, οι οποίες πολλές φορές φαίνονται ασυνείδητες. Με βάση τα αποτελέσματα των δυο ερευνών προκύπτει η αναγκαιότητα για υποστήριξη των ανηλίκων αλλά και θεραπείας στην ενήλικη ζωή τους.
description: This dissertation was prepared within the framework of the master's program "Criminal Law and Addictions", with the aim of highlighting the experiences of adults who had at least one guardian during their childhood, addicted to the use of alcohol, psychotropic substances and/or gambling. The research aims to gain an in-depth understanding of their experiences but also to explore the ways in which they learn, within their family context, to relate and connect with significant others. For the achievement of this purpose, a mixed method was used, firstly quantitative and later qualitative research. In order to find the subjects of the research, the avalanche method was used through the announcement of its conduct on the internet. Through this method, 60 individuals who had been raised by dependent caregivers were approached, who completed self-administered questionnaires via Google Forms. All participants were asked to indicate if they would like to be interviewed. Through this process, twelve (12) people declared their availability and in-depth semi-structured interviews were conducted with them, which were analyzed using the method of thematic analysis. The findings of the quantitative research show a dysfunction in the families that affects the minors in their adult life, while the findings of the qualitative research emphasize the reversal of family roles, the traumas of the minors and the difficulties in their relationship with the Self and others, which often seem unconscious. The researches findings indicate the necessity to support minors as well as psychotherapy in their adult life.
description: Σε συνεργασία με: Πανεπιστήμιο Λευκωσίας (Κύπρος)